BSC-LT/ACAData huggingface dataset:
[en] The idea of home is described in many different ways due to the complexity when it is explained. According to the person and the stage on her/his life, home can have a variety of meanings. That is why the perspective of homeless people is taken into account, due to the fact that a physical home as a dwelling is a right declared in the Universal Declaration of Human Rights of 1948. The literature positions occupational therapy as a tool in social inclusion with this group of people. Its function in this range is to reach for an occupational justice, contributing to the equality and equity of opportunities in the access and participation in occupations. Objective: The main objective of this study is to benefit a change in the daily life of the homeless people that are doing a transition from living in the streets or other localization to dwell in an institution or that they already live in one. Methodology: In this project is suggested a qualitative research framed in an Action-Participatory Research, where the people that participate are agents of changes who investigate about the trouble or troubles they feel or they live and they search for a solution in a collective way. The population in this study is defined by two groups: in one hand, professionals and in the other hand, the users of two social inclusion centers of A Coruña. The information is going to be taken by many ways and techniques proper of the qualitative research.

[gl] A concepción de fogar é descrita de diversas maneiras debido á complexidade á hora de explicalo. Segundo a persoa e a etapa vital na que esta se atope, o fogar posúe diversos significados. É por isto polo que se ten en conta a perspectiva das persoas que carecen dun fogar, xa que o fogar físico como vivenda é un dereito recollido na Declaración Universal dos Dereitos Humanos de 1948. A literatura posiciona á terapia ocupacional como ferramenta de inclusión social con este grupo de persoas. A súa función neste ámbito é alcanzar unha xustiza ocupacional, aportando na equidade e igualdade de oportunidades no acceso e a participación nas ocupacións. Objetivo: O obxectivo xeral deste estudo é favorecer o cambio na cotidianidade das persoas sen fogar que realizan unha transición de vivir na rúa ou noutra localización a habitar nunha institución, ou que residen nunha. Metodología: Neste proxecto proponse realizar unha investigación cualitativa enmarcada na investigación-acción-participación, na que as persoas partícipes son axentes de acción, que investigan sobre a problemática que sinten ou viven e buscan unha solución ou solucións de maneira colectiva. A población de estudo está conformada por dous grupos: por un lado, profesionais e por outro, as persoas usuarias de dous centros de inclusión social da Coruña. A información será recollida mediante diferentes métodos propios dunha investigación cualitativa.
[en] Technological innovation largely contributes to the growth of the tourism industry and increased productivity of the production factors. In this article, relations are established among factors such as innovation, employment, specialisation and tourism concentration in order to explain the growth of the industry. A comparative analysis between the Valencian Community and Spain is performed, focusing on the hotel and restaurant sub- sectors.

[gl] A innovación tecnolóxica contribúe, en boa medida, ao crecemento do sector turístico e ao aumento da produtividade dos factores de produción. Neste artigo, relaciónanse factores como a innovación, o emprego, a especialización e a concentración turística para explicar o crecemento do sector. Así mesmo, realízase unha análise comparativa entre a Comunidade Valenciana e España centrada nos subsectores da hostalaría e da restauración.
[en] Acinetobacter baumannii is a nosocomial pathogen with a notable ability to adapt to stress conditions and develop resistance to multiple antimicrobial compounds, becoming a remarkable public health problem. Gene expression during biofilm formation in A. baumannii showed different profiles compared to planktonic cells in exponential and stationary phase of growth. We could confirm that genes A1S_1507, A1S_3168, A1S_2042, A1S_0302 y A1S_0114 coding a fimbrial protein, a pilus assembly protein, a transcriptional regulator, a hypothetical protein and an acyl-carrier protein, respectively, are involved in biofilm formation ability of A. baumannii. Furthermore, the A1S_0114 gene showed to play a role in attachment to biotic and abiotic surfaces, in virulence, and in the biosynthesis of a metabolite named as acinetin 505. Moreover, an important number of sRNAs differentially expressed in biofilm associated cells compared to planktonic cells were determined. Among them, the 13575 sRNA, highly expressed in biofilm, resulted to be involved in biofilm formation and in adherence to eukaryotic cells. In the present work, two new therapeutic targets involved in the pathogenesis of A. baumannii are described: the A1S_0114 gen and the 13573 sRNA.

[gl] Acinetobacter baumannii é un patóxeno nosocomial que posúe unha enorme capacidade de adaptarse a condicións desfavorables, o que o converte nun importante problema de saúde pública. Os perfís de expresión xénica durante a formación de biopelículas en A. baumannii resultaron diferentes en comparación con células libres planctónicas en fase exponencial e estacionaria. Confirmouse que os xenes A1S_1507, A1S_3168, A1S_2042, A1S_0302 y A1S_0114 que codifican unha proteína de fimbria, una proteína dun pilus, un regulador transcripcional, unha proteína hipotética e un transportador de grupos acilo, respectivamente, están implicados na capacidade de formación de biopelículas en A. baumannii. Ademais, demostrouse que o xene A1S_0114 participa na adherencia a superficies bióticas e abióticas, en virulencia e na síntese dun metabolito denominado acinetin 505. Así mesmo, atopáronse moléculas de sRNAs que se expresan diferencialmente nas biopelículas con respecto ás células planctónicas. Entre eles, destacou o sRNA 13573, altamente expresado en células sésiles, que resultou estar implicado na formación de biopelículas e na adherencia a células eucariotas. Neste traballo, descríbense, dúas novas dianas terapéuticas que participan na patoxénese de A. baumannii: o xene A1S_0114 e o sRNA 13573.
[en] Galicia is the third autonomous community with the highest percentage of elderly people in the year 2007. Alzheimer´s disease (AD) is becoming a growing problem and priority assistance. It is necessary the implementation of interventions that promote the personal autonomy and the improvement of the cuality of life of people with AD, and that will allow them to remain in their usual environment as long as possible. This type of interventions could be carried out from the Service of Promotion of the Personal Autonomy and Attention to the Dependence, which is legislated but it isn´t unfolding currently, and in which the figure of the occupational therapist should include. Objective: To evaluate the effectiveness on the occupational performance of a program of Occupational Therapy (OT) home in people who are a situacion of moderate dependence. Methodology: There is a randomized clinical essay open controlled in parallel, with a treated group (that it will receive the intervention of OT domiciliary) and a control group (people who participate in the study without receiving the intervention of OT). To answer to the aim of this study, will carry out a global analysis of the repercussion of the intervention of OT domiciliary in the perdormance of the activity of maintenance of the health. It will realise a comparison in both groups of the proportion of stable users that follow the same or have improved his performance, through the proof of the Chi-square.

[gl] Galicia é a terceira comunidade autónoma con maior porcentaxe de persoas maiores no ano 2007. A Enfermidade de Alzhéimer (EA) estase a converter nun problema crecente e de prioridade sociosanitaria. É necesaria a posta en práctica de intervencións que fomenten a autonomía persoal e a mellora da calidade de vida das persoas que presentan EA, e que lles permitan permanecer no seu entorno cotián o maior tempo posible. Este tipo de intervencións poderíanse levar a cabo desde o Servizo de Promoción da Autonomía Persoal e Atención á Dependencia, que está lexislado pero que actualmente non se está desenvolvendo, e no que se incluiría a figura do terapeuta ocupacional. Obxectivo: Avaliar a eficacia sobre o desempeño ocupacional dun programa de Terapia Ocupacional (TO) domiciliaria en persoas que presentan unha situación de dependencia moderada. Metodoloxía: Realízase un ensaio clínico aleatorio aberto controlado en paralelo, cun grupo tratado (que recibirá a intervención de TO domiciliaria) e un grupo control (persoas que participarán no estudo sen recibir a intervención de TO). Para responder ao obxectivo deste estudo, levarase a cabo unha análise global da repercusión da intervención de TO domiciliaria no desempeño da actividade de mantemento da saúde. Realizarase unha comparación en ambos os grupos da proporción de usuarios estables que seguen igual ou melloraron o seu desempeño, a través da proba do Chi-cadrado.
[en] This doctoral thesis analyzes the antecedents and consequences of the adoption of multichannel (those combining offline and online channels) and omnichannel behaviors (entailing seamless marketing integration across multiple channels) on the side of nonprofit organizations and their stakeholders. The thesis is divided into 5 parts or chapters. Chapter 1 reviews four streams of theoretical literature in order to develop the conceptual foundations of the study: 1) the nonprofit sector and its organizations; 2) stakeholder relationship marketing in a nonprofit context; 3) volunteers as stakeholders unique to nonprofit organizations; and 4) multichannel and omnichannel strategies. Chapter 2 details the methodology of the doctoral thesis. Chapter 3 maps the field of nonprofit-stakeholder relationship marketing, resulting from a systematic literature review and bibliometric analysis. Prevalent themes within the existing literature have been identified, and new research lines to complete a future agenda on stakeholder relationship marketing are proposed. Chapter 4 adopts the perspective of one of the most relevant stakeholder groups of nonprofits and analyzes the antecedents that influence on the adoption of an omnichannel behavior by volunteers. Finally, chapter 5 explores which multichannel strategies implemented by nonprofits increase loyalty of episodic volunteers. Conclusions, implications and limitations close the study.

[gl] Esta tese de doutoramento analiza os antecedentes e as consecuencias da adopción de comportamentos multicanle (combinación de canles offline e online) e comportamentos omnicanle (integración do márketing a través de múltiples canles) por organizacións non lucrativas e os seus grupos de interese. A tese divídese en 5 partes ou capítulos. O capítulo 1 revisa catro correntes da literatura para desenvolver os fundamentos conceptuais do estudo. O capítulo 2 detalla a metodoloxía da tese de doutoramento. O capítulo 3 mapea o campo do márketing de relacións entre as organizacións non lucrativas e os seus grupos de interese, como resultado dunha revisión sistemática da literatura e análise bibliométrica. Identificáronse temas frecuentes dentro da literatura existente e propóñense novas liñas de investigación para completar unha axenda futura sobre o márketing de relacións cos grupos de interese. O capítulo 4 toma a perspectiva dun dos grupos máis relevantes e analiza os antecedentes que inflúen na adopción do comportamento omnicanle por parte dos voluntarios. Finalmente, o capítulo 5 explora que estratexias multicanle implementadas polas organizacións non lucrativas aumentan a lealdade dos voluntarios episódicos. Conclusións, implicacións e limitacións pechan o estudo.
[en] Objective: To analyze the inter-rater reliability of the praxis tests of the Evaluation in Ayres Sensory Integration (EASI). Methodology: The inter-evaluator reliability analysis was performed on a sample of 15 children aged 3 to 12 years. To determine the stability of each item individually, the Cohen Kappa Index, the Pearson correlation coefficient and the associated p-values of each test were calculated. The R-Commander program (version 3.1.1) has been used for the statistical analysis of inter-rater reliability. Results: the correlation grades of the four praxis tests and the two tactile perception tests are very strong (r> 0.96) with a level of statistical significance of 0.05. Statistical analysis shows results that indicate a strong agreement between evaluators (k = .61 - .80) or almost perfect (k = .081 - 1) in the praxis items. The results of the two tactile perception tests included in the statistical analysis show a strong degree of agreement among evaluators (k> 0.61). The items with a moderate degree of agreement (k = .41 - .60) of both batteries should be individually reviewed as these results are an indicative of differences in the score between evaluators. Conclusions: There is a strong agreement among evaluators in the EASI praxis items.

[gl] Obxectivo: Analizar a fiabilidade interevaluadora das probas de praxe da ferramenta de evaluación Evaluation in Ayres Sensory Integration (EASI). Metodoloxía: Realizouse una análise de fiabilidade interevaluador nunha mostra de 15 nenos de entre 3 e 12 anos. Para determinar a estabilidade de cada ítem de maneira individual calculouse o índice Kappa de Cohen, o coeficiente de correlación de Pearson e os p-valores asociados de cada test. Usouse o programa R-Commander (versión 3.1.1) para a análise estadístico da fiabilidade interevaluador Resultados: Os graos de correlación dos catro test de praxe e os dous test de percepción táctil son moi forte (r>0.96) cun nivel de significación estadística do 0.05. A análise estadístico mostra resultados que indican un grao de acordo entre evaluadores forte (k= .61 - .80) ou case perfecto (k= .81 – 1) nos íem de praxe. Os resultados dos dous test de percepción táctil incluidos na análise mostran un grado de acordo entreevaluadores forte (k>0.61).Deben revisarse dunha maneira individual os ítem de ambas baterías cun grao de acordo moderado (k = .41 - .60) xa que estos resultados son indicativos de que existen diferencias na puntuación entre evaluadores. Conclusións: Observase un grao de acordo forte entre evaluadores nos ítem de praxe do EASI.
[en] This paper analyses temporary contracts both in Spain and the European Union. The object of research, in particular, is the current Spanish legislation on this type of contract, which is also compared with that of five European countries such as Germany, France, the UK, Italy and Portugal. One of the weaknesses of our labour relations model is the enormous weight that fixed-term contracts, which implies a distortion of its purpose and becomes an anomaly in Europe as a whole. Moreover, the laws governing the workplace of the countries listed reflect undoubtedly the various cultural characteristics and historical characteristics of each state. A comparative analysis such as this is to allow us to determine whether Spain approaches existing laws in other countries in the European context.

[gl] Neste documento analízase a contratación temporal en España e na Unión Europea. En concreto, o obxecto de investigación é a lexislación española vixente sobre esta modalidade contractual, a cal, ademais, se compara coa de cinco países europeos como son Alemaña, Francia, o Reino Unido, Italia e Portugal. Unha das debilidades do noso modelo de relacións laborais é o enorme peso que teñen os contratos de duración determinada, o que implica unha distorsión da súa finalidade e os converte nunha anomalía no conxunto europeo. Por outra banda, a lexislación laboral dos países citados reflicte, sen dúbida, as súas diversas características culturais e históricas propias. Unha análise comparada como a que aquí se pretende permitiranos constatar se España se aproxima ás lexislacións vixentes noutros países da contorna europea.
[en] Architecture has been closely linked to water since the beginnings of many civilizations. This element is vital to people, who need and long for its proximity. The presence of water has often been the origin of new architectural forms whether for simple biological needs or beliefs. Floating architecture is one of them and has been floating on the waters of many communities around the world for centuries. From popular constructions passed down from generation to generation to contemporary works of cutting-edge technology. This architectural typology has experienced exponential growth in the last three decades due to the convergence of two factors. On one hand, the significant increase in the world's population and urban growth, and on the other hand, the process of climate change and rising sea levels.These projects in contact with water provide us the opportunity to create new forms and new construction techniques that allow for a more sustainable and environmentally friendly way of living.

[gl] A arquitectura leva vencellada á auga dende o comezo de moitas civilizacións. Este elemento é vital para as persoas, que precisan e ansían a súa proximidade. Ben sexa por simples necesidades biolóxicas ou por crenzas, a presenza da auga foi en moitas ocasión o xerme de novas formas arquitectónicas. A arquitectura flotante é unha delas e durante séculos leva aboiando nas augas de moitos pobos arredor de todo o mundo. Dende construcións populares herdadas de xeración en xeración, ata obras contemporáneas de última tecnoloxía. Esta tipoloxía arquitectónica leva a medrar de forma exponencial as últimas tres décadas devido á coincidencia de dous factores. Por un lado o gran aumento da poboación mundial e o crecemento das cidades, e por outro ao proceso de cambio climatolóxico e ao aumento do nivel do mar. Estes proxectos en contacto coa auga estannos a brindar a oportunidade de crear novas formas e novas técnicas construtivas que permitan vivir dunha maneira máis sostible e respectuosa co medio.
[en] In this research we study the school counselling profession in early childhood and primary education within Galicia´s legal and socio-educational context. Using a biographic-narrative methodology, we research the trajectory of five school counsellors developed along their life and professional experiences beginning before the institutionalization of school counselling profession in Galicia. We present two kinds of findings: life stories of each counsellor and a comparative analysis contrasting the five narratives. The comparative analysis allows us to rebuild the meaning of the profession showing the relationships among the contexts, the experiences, and their representations. The findings illustrate that the school counsellors construct the professional representations focusing on addressing diversity understood as integration. Contextual conditions and demands from teachers, focusing in individual special needs, work together to limit the horizon of the profession. Nevertheless, the analysis reveals that there is a differential formulation of the school counselling praxis in relation to three specific styles: activist identity, proactive identity and pragmatic identity.

[gl] Nesta pesquisa abórdase a construción do labor de orientación en educación infantil e primaria no escenario socioeducativo e lexislativo de Galicia. A partir dun estudo metodolóxico biográfico-narrativo investíganse as traxectorias de cinco orientadoras fraguadas no transcurso de experiencias vitais e profesionais que comezan antes da institucionalización da orientación en Galicia. Preséntase dous tipos de resultados: as historia de vida individuais e a análise comparativa das cinco narrativas. Ca análise comparativa reconstrúese o sentido do labor de orientación amosando as relacións entre o contexto socioeducativo, as experiencias e as representacións das profesionais investigadas. Os achados amosan que as orientadoras foron construíndo as súas representacións sobre o labor focalizándose na atención á diversidade, entendida dende o modelo de integración. Tanto as condicións de traballo como as demandas do profesorado, focalizadas nas necesidades do alumnado individual, combínanse para limitar o horizonte do labor. Aínda así, a análise realizada revelou a formulación diferencial da praxe orientadora segundo tres patróns de identidade profesional: identidade activista, identidade proactiva e identidade pragmática.
[en] The aim of this research is to confirm the existence of a gentrification process in the historic center of A Coruña. This phenomenon stems from different factors depending on which area of the four that make up the historic center we place ourselves. Sometimes we will disclose its existence basing on sociocultural variables such as finding a symbolic and economic status. In others, the main axis will be economic variables associated with the residential market and public policy. We will highlight the prominence of local government in the articulation of phenomenon, first, by empowering processes of touristification and spectacularization that privilege specific lifestyles and habitus of consumption, and also by applying urban regeneration strategies that encourage speculation and displacement. Methodology included the review of numerous secondary sources, development of photographic and cartographic material, extensive field work and conducting various interviews with different neighbours of the historic center. We will conclude the research confirming the existence of social change processes underlying physical and residential transformation of the historic center, with different levels of intensity, and obtaining a possible estimate of the displacement degree.

[gl] O propósito desta investigación é confirmar a existencia dun proceso de xentrificación no centro histórico da Coruña. Este fenómeno deriva de factores diferentes dependendo de en que barrio dos catro que constitúen o centro histórico nos situemos. Así, revelaremos a existencia dun proceso de xentrificación baseado, nalgúns casos, en variábeis socioculturais como a procura dun estatus económico e simbólico e, noutros, de variábeis principalmente económicas asociadas ao mercado da vivenda e ás políticas públicas. Subliñaremos a importancia que a administración política local ten na articulación e intensificación do fenómeno xentrificador, dunha banda, mediante a potenciación de procesos de turistificación e espectacularización que privilexian a determinados habitus de consumo e estilos de vida e, por outra, na aplicación de estratexias de rexeneración urbana que incentivan os procesos especulativos e o desprazamento. A metodoloxía empregada englobará a revisión de numerosas fontes secundarias, a elaboración de material cartográfico e fotográfico, un exhaustivo traballo de campo e a realización de diferentes entrevistas a residentes diversos do centro. Concluiremos a investigación confirmando a existencia de procesos de cambio social subxacentes á transformación física e residencial dos barrios do centro histórico, con diferentes niveis de intensidade, e obtendo unha posíbel estimación do grao de desprazamento.